Ma en boer wat dogter vir seks gebruik swaar gestrafArgieffoto Tsepo Ndwalaza, woordvoerder van die nasionale vervolgingsgesag (NVG) in die Oos-Kaap, het gesê William Knoetze (59) is skuldig bevind aan 19 aanklagte, insluitende twee aanklagte van verkragting waarvoor hy tot 15 jaar tronkstraf gevonnis is. Hy is tot 12 jaar tronkstraf gevonnis vir sewe aanklagte van mensehandel vir seksuele doeleindes en ŉ bykomende tien jaar vir tien aanklagte van seksuele uitbuiting van ŉ kind. Die vonnisse sal samelopend uitgedien word wat beteken Knoetze is effektiewelik tot 15 jaar tronkstraf gevonnis. Knoetze se naam sal ook by die register van seksuele misdadigers gevoeg word. Die kind se ma (34), wie se naam nie bekendgemaak mag word nie om haar dogter se identiteit te beskerm, is tot 12 jaar tronkstraf gevonnis op aanklagte van mensehandel en tot tien jaar tronkstraf vir die seksuele uitbuiting van ŉ kind. Haar vonnisse sal ook gelyklopend uitgedien word. Die twee is verlede jaar in hegtenis geneem nadat die vrou haar dogter aan die boer verskaf het vir seksuele doeleindes in ruil vir finansiële vergoeding. Die vrou het glo ook haar dogter gedwing om nog twee meisies vir die boer te “werf”.